Špandau

Špandau () – vakarinė Berlyno miesto apygarda (), viena iš 12 apygardų ir nutolusi labiausiai į vakarus. Špandau yra prie Hafelio ir Šprės upių santakos ir driekiasi išilgai vakarinės Hafelio pakrantės. Veikia metropolitenas.Altstadt Spandau. Visitberlin.de (tikrinta 2025-12-23). Yra rotušė (pastatyta 1913 m.), renesansinė pilis, šv. Mariano katalikų bažnyčia, Špandau arsenalas, karo muziejus.Top Things to Do in Spandau. Tripadvisor.com (tikrinta 2025-12-23). Didelis pramonės rajonas.Spandau. Berlin.de (tikrinta 2025-12-23).

 Istorija 

Gyvenvietės ištakos siekia VII–VIII a. Pirmąkart minima 1197 m. 1232 m. gavo miesto teises. 1722–1919 m. veikė Špandau arsenalas – pagrindinis ginklų gamybos centras Vokietijoje. 1878 m. miestas pervadintas iš Spandow į Spandau. 1920 m. prijungtas prie Berlyno.The Spandau City History Museum. Zitadelle-berlin.de (tikrinta 2025-12-23). Šaltojo karo metais priklausė Vakarų Berlynui. Iki 1987 m. čia veikė Špandau kalėjimas, kuriame kalėjo Niurnbergo procese nuteisti nacių Vokietijos vadovai.Spandau. Britannica.com (tikrinta 2025-12-23).

 Šaltiniai 

Kategorija:Berlynas
Kategorija:Miestų dalys